એ જ વર્ષે યાની ૨૦૦૭ની સાલમાં કિશોર બિયાણીનાં જીવન પર પ્રગટ થયેલાં અંગ્રેજી પુસ્તક ઈટ્સ હૈપેન્ડ ઈન ઇન્ડિયા જે પુસ્તક ૨૦૦૮ની સાલમાં હિન્દીમાં નયે દૌર કી ઔર.. નામે પ્રકાશિત થયું તેમાં એક કપડાં વેચતો કરોડોપતિ કિશોર બિયાણી સ્વયંને બળવાખોર અને ક્રાંતિકારી પરિવર્તનકાર ગણાવે છે. કિશોરે પોતાનાં ધંધાની શરૂઆત કરતાં સમયે કે પછીથી કોઈ એવી મેનેજમેન્ટ કે બિઝનેસ માર્કેટિંગની ડિગ્રી મેળવી ન હતી જે તેને રિટેલ રાજા બનાવી શકે. ન તો તેણે આત્મવિશ્વાસ કે મહેનતની ગોળીઓ પીધી હતી. કિશોરની સફળતાનો એક જ ફંડા હતો. કિશોરને કામ સિવાય કશું સૂઝતું નથી. તે સદાય લોકોની પસંદ- નાપસંદ જાણવા અવનવા કીમિયા કરતા રહે છે. લોકોને સતત અવનવું આપતાં રહે છે. આજની તારીખમાં પણ આ મહાશય પોતાની કોઇપણ ફ્રેન્ચાઇઝીમાં જઈ ગ્રાહકોનું નજીકથી પરિક્ષણ કરે. તેઓ બારીકાઈથી દેશ-દુનિયાની બજારનાં ગ્રાહકોનો અભ્યાસ કરી વિશિષ્ટ અને વિવિધ વસ્તુઓ બજારમાં લઈ આવે છે.